hotchpotch/miracl-hf-unified huggingface dataset:
বিশুদ্ধ সিদ্ধান্ত পঞ্জিকা
বিশুদ্ধ সিদ্ধান্ত পঞ্জিকা হল ১৮৯০ খ্রিস্টাব্দে (১২৯৭ বঙ্গাব্দে) প্রকাশিত এবং গণিতজ্ঞ মাধবচন্দ্র চট্টোপাধ্যায় কর্তৃক সম্পাদিত একটি পঞ্জিকা। ১৮৯০ সাল থেকে এই পঞ্জিকা অদ্যাবধি ধারাবাহিক ভাবে প্রকাশিত হয়ে চলেছে।
ঊনবিংশ শতাব্দীতে বাংলা ভাষায় প্রকাশিত সকল পঞ্জিকাই প্রাচীন জ্যোতির্বিজ্ঞান বিষয়ক গ্রন্থ সূর্যসিদ্ধান্তের উপর ভিত্তি করে নির্মিত হত। কিন্তু সূর্যসিদ্ধান্তের কিছু ত্রুটির কারণে সেই গ্রন্থ অনুসারে নির্ণীত তিথি, নক্ষত্র, ইত্যাদির সময়ের সাথে মহাকাশে ঘটিত প্রকৃত তিথি নক্ষত্রের সময়ের কিছু পার্থক্যের সৃষ্টি হচ্ছিল। তখন গণিতজ্ঞ মাধবচন্দ্র চট্টোপাধ্যায় সূর্যসিদ্ধান্তের সংস্কার ঘটিয়ে একটি সম্পূর্ণ বিজ্ঞানসম্মত পঞ্জিকা নির্মাণের উদ্যোগ গ্রহণ করেন। এরই ফলশ্রুতিতে ১৮৯০ সালে প্রকাশিত হয় "বিশুদ্ধ সিদ্ধান্ত পঞ্জিকা‌"।
১৯৫২ সালে ভারত সরকারের উদ্যোগে গঠিত "পঞ্জিকা সংস্কার কমিটি" (Calendar Reform Committee) ভারতীয় পঞ্জিকাগুলিতে সংস্কারসাধন করে যে নতুন "রাষ্ট্রীয় পঞ্চাঙ্গ" প্রণয়ন করে সেই পঞ্জিকার বিজ্ঞানভিত্তিক গণনার সাথে বিশুদ্ধ সিদ্ধান্ত পঞ্জিকার গণনা সম্পূর্ণ এক। উভয় পঞ্জিকাতেই নির্ভুল ভাবে তিথি, নক্ষত্র, ইত্যাদি নির্ণয় করা হয়ে থাকে। বিভিন্ন প্রতিষ্ঠান এই পঞ্জিকাকে স্বীকৃতি প্রদান করে এটি গ্রহণ করেছে। আন্তর্জাতিক কৃষ্ণভাবনামৃত সংঘ (ইস্কন), রামকৃষ্ণ মঠ ও মিশনের সকল শাখা, সৎসঙ্গ, তারকেশ্বর মন্দির, কাঞ্চী মঠ, ইত্যাদি প্রতিষ্ঠানের সমস্ত অনুষ্ঠান "বিশুদ্ধ সিদ্ধান্ত পঞ্জিকা" অনুসারে পালিত হয়।
২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার ব্যাকস্ট্রোক
২০০৮ অলিম্পিক গেমসে মহিলাদের ১০০মিটার ব্যাকস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সেমিফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ১:০১.৭০সেকেন্ড(A মান) এবং ১:০৩.৮৬সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
প্রাথমিক পর্যায়ের হিটে, কির্স্টি কভেন্ট্রি প্রথমে অলিম্পিক রেকর্ড ও পরে বিশ্বরেকর্ড ভাঙেন। ফলে, ফাইনালের আগেই নতুন অলিম্পিক ও বিশ্ব রেকর্ড তৈরী হয়ে যায়। ফাইনালে, নাতালি কলিন জিতলেও, তিনি কভেন্ট্রির থেকে অলিম্পিক বা বিশ্ব রেকর্ড পুনরুদ্ধার করতে পারেন নি। যদিও, টুর্নামেন্টের আগে নিজের গড়া বিশ্ব রেকর্ডের থেকে .০১সেকেন্ড কম সময় করে তিনি ব্যক্তিগত সেরা সময়ের উন্নতি সাধন করেন।
আরদেশির ইরানি
আরদেশির ইরানি (ডিসেম্বর ৫, ১৮৮৬ - অক্টোবর ১৪, ১৯৬৯) ভারতীয় নির্বাক এবং সবাক চলচ্চিত্রের শুরুর দিককার একজন লেখক, পরিচালক, প্রডিউসার, অভিনেতা, চলচ্চিত্র পরিবেশক এবং সিনেমাটোগ্রাফার। তিনি হিন্দি, ইংরেজি, জার্মান, ইন্দোনেশীয়, ফার্সি, উর্দু এবং তামিল ভাষায় চলচ্চিত্র নির্মাণের জন্য ব্যাপকভাবে পরিচিত। তিনি একজন সফল উদ্যোক্তা, যিনি চলচ্চিত্র থিয়েটার, একটি গ্রামোফোন এজেন্সি এবং একটি কার বা গাড়ির এজেন্সির মালিক ছিলেন।
ষ্টীল গিটার
ষ্টীল গিটার একটি বিশেষ ধরণের বাদ্যযন্ত্র। ভারত এবং বাংলাদেশে এটি হাওয়াইয়ান গিটার নামে পরিচিত। দেখতে অনেকটা সাধারণ এ্যাকস্টিক গিটারের মতো হলেও ষ্টীল গিটার একটু ভিন্ন প্রকৃতির। ষ্টীল গিটারের তারগুলো ফ্রেটবোর্ড এর থেকে একটু উপরে ওঠানো। বাজানোর সময় গিটারটি বাদকের কোলে সমান করে রাখা হয় এবং একটি নলাকৃতির ষ্টীল বার দিয়ে তারগুলোর ওপর স্লাইড করে গিটারটি বাজানো হয়। আমেরিকার হাওয়াই দ্বীপে এই গিটার আবিষ্কার হয় বলে এটি হাওয়াইয়ান গিটার নামে পরিচিত।
ষ্টীল গিটারের প্রচলন দিনে দিনে কমে গেলেও এক সময় ভারতীয় উপমহাদেশে এই গিটারটি অত্যন্ত জনপ্রিয় ছিল। বিভিন্ন গানের মিউজিকের পাশাপাশি চলচ্চিত্রের ব্যাকগ্রাউণ্ড্‌ মিউজিকের জন্যেও ষ্টীল গিটার ব্যবহার করা হত। কিন্তু সাধারণত ভারত উপমহাদেশের হাওয়াইয়ান গিটার বাদকরা বিভিন্ন ধরণের গানের সুর এই গিটারে বাজিয়ে থাকে।
বাংলাদেশের কিছু জনপ্রিয় হাওয়াইয়ান গিটার বাদকদের মধ্যে রয়েছেন কামরুল হাসান মাহ্‌ফূজ, সিদ্দিকুর রহমান বকুল, এনামুল কবির, প্রিন্স, খালেকুজ্জামান এবং তানভীর আলম অমিত।
২০১১ টোহুকু ভূমিকম্প ও সুনামি
২০১১ টোহুকু ভূমিকম্প ও সুনামি হলো ২০১১ সালের জাপানের উত্তর-পূর্বাঞ্চলে স্থানীয় সময় দুপুর ২টা ৪৬ মিনিটে হওয়া রিক্টার স্কেলে ৯.০ মাত্রার একটি ভূমিকম্প। ভূমিকম্পটির উপকেন্দ্র ছিল টোহুকু থেকে ১৩০ কিলোমিটার দূরে। এর ফলে ওই অঞ্চলে ১০ মিটার (৩৩ ফিট) উচ্চতার সুনামিও আঘাত হানে। সরকারিভাবে ১৩,৩৩৩ জনের প্রাণহানির খবর প্রকাশ করা হয়, আহতের সংখ্যা বলা হয় ৪,৮৭৮,২৮২। নিখোঁজ ১৫,১৫০ জন। অন্তত ৩টি পারমাণবিক বিদ্যুৎকেন্দ্রে হাইড্রোজেনের পরিমাণ বেড়ে প্ল্যান্টটি গরম হয়ে যাওয়ায় এ বিস্ফোরণ ঘটে।
রেইকো নাকামুরা
। নাকামুরা একজন জাপানি অলিম্পিক ও এশীয় রেকর্ড-ধারী সাঁতারু। তিনি ২০০৪ এবং ২০০৮ অলিম্পিক গেমসে অংশগ্রহণ করেন ও দু'বারই ২০০মিটার ব্যাকস্ট্রোকে ব্রোঞ্জ পদক জয় করেন।
২০০৮ অলিম্পিকে, নাকামুরা ৫৯.৩৬ ও ২:০৭.১৩ সময়ে এশীয় রেকর্ড এবং জাপানি রেকর্ড গড়েন যথাক্রমে ১০০ ও ২০০মিটার ব্যাকস্ট্রোকে।
২০০৭ বিশ্ব চ্যাম্পিয়নশিপে, ১০০মিটার ব্যাকস্ট্রোকে (১:০০.৪০) তৃতীয় হয়ে নতুন জাপানি রেকর্ড গড়েন। মাত্র আটদিন বাদে, তিনি আরও কম (১:০০.২৯) সময় করে জাপান চ্যাম্পিয়নশিপ জেতেন।
২০০৮ গ্রীষ্মকালীন অলিম্পিকে সাঁতার – পুরুষদের ২০০ মিটার ব্যাকস্ট্রোক
২০০৮ অলিম্পিক গেমসে পুরুষদের ২০০মিটার ব্যাকস্ট্রোক বিভাগের প্রতিযোগিতা আগস্টের ১৩ ও ১৫ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।
সেমিফাইনাল ও ফাইনাল ছাড়া সর্বমোট ছ'টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ১:৫৯.৭২সেকেন্ড(A মান) এবং ২:০৩.৯০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
যেহেতু ভিয়াচানিন ও মিউয়ের সেমিফাইনালে সময় একই ছিল তাই তাদের সমতা ভাঙ্গার জন্য এই প্রতিযোগিতা হয়। আর এতে জিতে ভিয়াচানিন ফাইনালে যান।
২০০৮ গ্রীষ্মকালীন অলিম্পিকে সাঁতার – মহিলাদের ২০০ মিটার ব্যাকস্ট্রোক
২০০৮ অলিম্পিক গেমসে মহিলাদের ২০০মিটার ব্যাকস্ট্রোক বিভাগের প্রতিযোগিতা আগস্টের ১৪ ও ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্যাকস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি চারবার পার করতে হয়।
সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ২:১২.৭৩সেকেন্ড(A মান) এবং ২:১৭.৪০সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
বন্দর
বন্দর হল উপকূল বা সৈকতের এমন একটি স্থান যেখানে এক বা একাধিক পোতাশ্রয়ে জাহাজ নোঙর করে স্থলভাগ মালপত্র বা যাত্রী আদানপ্রদান করতে পারে। নৌবহনযোগ্য জলভাগ ও জমির আয়াসগম্যতা লক্ষ্য করে বন্দরের স্থান নির্বাচন করা হয়। বাণিজ্যিক চাহিদা, ঝড় ও ঢেউয়ের থেকে নিরাপত্তাও বন্দর নির্বাচন করার সময় স্মরণে রাখা হয়। গভীর জলভাগে অবস্থিত বন্দর বিরল। তবে এই জাতীয় বন্দর বড়ো বড়ো জাহাজ চলাচলের পক্ষে আদর্শ। বন্দর ইতিহাসের বিভিন্ন সময় স্থানীয় অর্থনীতিকে নিয়ন্ত্রণ করে এসেছে। সামরিক কারণেও কোনো কোনো বন্দর বিশেষ গুরুত্বপূর্ণ।
সেন্ট যোসেফ উচ্চ মাধ্যমিক বিদ্যালয়
সেন্ট যোসেফ উচ্চ মাধ্যমিক বিদ্যালয় বাংলাদেশের অন্যতম স্বনামধন্য বিদ্যালয় ও উচ্চবিদ্যালয়। ১৯৫৪ সালে মার্কিন খ্রিস্টান ধর্মপ্রচারকরা এই বিদ্যালয়টি প্রতিষ্ঠা করেন। তখন এর নাম ছিল "সেন্ট যোসেফ ইংলিশ মিডিয়াম স্কুল"। এর প্রথম ক্যাম্পাস ছিলো পুরান ঢাকার নারিন্দায়, পরে এটি ১৯৬৫ সালে ঢাকার আসাদ এভিনিউতে স্থানান্তরিত করা হয়। ২০০৪ সালে বিদ্যালয়ের ৫০ বছরপূর্তি উৎযাপিত হয়।
বাংলাদেশের স্বাধীনতার পরে এটিকে ইংরেজি থেকে বাংলা মাধ্যমে রূপান্তর করা হয়। বর্তমানে মাধ্যমিক পর্যায়ে ইংরেজী, বাংলা উভয় মাধ্যমে শিক্ষাদান করা হয়। "সেন্ট যোসেফ উচ্চ মাধ্যমিক বিদ্যালয়" নামকরণের পর থেকে এখানে উচ্চ মাধ্যমিক পর্যায়ে শিক্ষাদান করা হচ্ছে। প্রতি বছর এর কলেজ শাখা থেকে ২৫০-৩০০ জন এবং স্কুল শাখা থেকে ১৬৫ জন শিক্ষার্থী বের হয়। এই প্রতিষ্ঠানের শিক্ষার্থীরা "যোসেফাইট" নামে পরিচিত।
বিদ্যালয়ের নিজস্ব সুবিশাল খেলার মাঠ, বাস্কেটবল কোর্ট ও ভলিবল কোর্ট এবং টেবিল টেনিস কোর্ট রয়েছে। আমরা যোসেফাইট, যোসেফাইট আমরা
কথা ও সুর : মাইকেল মৃত্যুঞ্জয় রেমা
কাশীপুর বিধানসভা কেন্দ্র
কাশীপুর বিধানসভা কেন্দ্র ভারতের পশ্চিমবঙ্গ রাজ্যের একটি অধুনালুপ্ত বিধানসভা কেন্দ্র।
সীমানা পুনর্নির্ধারণ কমিশনের নির্দেশ অনুসারে, কাশীপুর বিধানসভা কেন্দ্রটি ২০১১ সালে অবলুপ্ত হয়েছে।
এই বিধানসভা কেন্দ্রটি কলকাতা উত্তর পশ্চিম লোকসভা কেন্দ্রের অন্তর্গত ছিল।
২০০৬ ও ২০০১ সালের বিধানসভা নির্বাচনে তৃণমূল কংগ্রেসের 
তারক বন্দ্যোপাধ্যায় যথাক্রমে সিপিআই(এম)-এর সলিল চট্টোপাধ্যায় ও সিপিআই(এম)-এর বিজয় ভট্টাচার্যকে পরাজিত করে বিধায়ক নির্বাচিত হন। ১৯৯৬ সালে জাতীয় কংগ্রেসের প্রতিনিধি রূপে তারক বন্দ্যোপাধ্যায় সিপিআই(এম)-এর অনুপ দাসকে পরাজিত করেছিলেন। সিপিআই(এম)-এর দীপক চন্দ্র ১৯৯১ ও ১৯৮৭ সালে কংগ্রেসের প্রফুল্লকান্তি ঘোষকে পরাজিত করেন। ১৯৮২ সালে কংগ্রেসের প্রফুল্লকান্তি ঘোষ সিপিআই(এম)-এর বুদ্ধদেব ভট্টাচার্যকে পরাজিত করেছিলেন। ১৯৭৭ সালে সিপিআই(এম)-এর বুদ্ধদেব ভট্টাচার্য কংগ্রেসের প্রফুল্লকান্তি ঘোষকে পরাজিত করেছিলেন।
১৯৭২ ও ১৯৭১ সালে কংগ্রেসের প্রফুল্লকান্তি ঘোষ কাশীপুর কেন্দ্র থেকে জিতেছিলেন। ১৯৬৯ সালে সিপিআই(এম)-এর বিষ্ণুগোপাল বসু, ১৯৬৭ সালে কংগ্রেসের এস কে পাল, ১৯৬২ সালে কংগ্রেসের সুনীল কুমার সেনগুপ্ত, ১৯৫৭ সালে প্রজা সোশ্যালিস্ট পার্টির দেবেন সেন এই কেন্দ্র থেকে জয়লাভ করেছিলেন। ১৯৫২ সালে স্বাধীন ভারতের প্রথম নির্বাচনে এই কেন্দ্র থেকে জয়লাভ করেছিলেন কংগ্রেসের বিশ্বনাথ রায়।
নিবেদিতা সেতু
নিবেদিতা সেতু হল কলকাতা শহরের কাছে অবস্থিত একটি কেবল-স্টেয়ড সেতু। এটির আগেকার নাম ছিল দ্বিতীয় বিবেকানন্দ সেতু। সেতুটি বিবেকানন্দ সেতুর সমান্তরালে এবং ৫০ মিটার ভাটিতে অবস্থিত। সেতুটির নামকরণ করা হয়েছে স্বামী বিবেকানন্দের শিষ্যা ও সমাজকর্মী ভগিনী নিবেদিতার নাম অনুসারে। জাতীয় সড়ক ২ ও নেতাজি সুভাষচন্দ্র বসু আন্তর্জাতিক বিমানবন্দরের মধ্যে সংযোগরক্ষাকারী বেলঘড়িয়া এক্সপ্রেসওয়ে এই সেতুর উপর দিয়ে গিয়েছে। এই সেতুটি জাতীয় সড়ক ২-এর সঙ্গে কলকাতা শহরেরও যোগাযোগ রক্ষা করছে। এই সেতুর উপর দিয়ে দৈনিক গড়ে ৪৮,০০০ গাড়ি যাতায়াত করে।
বিবেকানন্দ সেতু চালু হয়েছিল ১৯৩২ সালে। পুরনো হয়ে যাওয়ার দরুন এই সেতুতে ভারি যানবাহন চলাচলে অসুবিধা হচ্ছিল। তাই একটি দ্বিতীয় সেতুর প্রয়োজন অনুভূত হয়।
বিবেকানন্দ সেতু একটি ঐতিহাসিক সেতু। তাই এই সেতুটিকে যাতে দেখা যায় এমনভাবে নতুন সেতুটি তৈরি করতে হয়েছে। তাছাড়া সেতু নির্মাণের সময় আরও একটি জিনিস মনে রাখতে হয়েছে, ঐতিহাসিক গুরুত্বপূর্ণ দক্ষিণেশ্বর কালীবাড়িকে যেন সেতুটির চেয়ে ছোটো না দেখায়। আবার সেতুটি যাতে পঞ্চাশ বছর ভারি যানবাহন চলার যোগ্য থাকে, সেদিকেও নজর দিতে হয়েছে।
সেতুটি নদীতলের সমান্তরালে অবস্থিত ডিপ-ওয়েল ফাউন্ডেশনের উপর দাঁড়িয়ে রয়েছে। এতে ছয়টি লেন আছে, যাতে দ্রুতগামী যানবাহন চলাচল করতে পারে। ২৫৪টি প্রি-স্ট্রেসড কনক্রিট গার্ডার এই ক্যারেজওয়েটিকে ধারণ করে আছে। ১৪ মিটার উঁচু পাইলন থেকে কেবল নেমেও সেতুটিকে অতিরিক্ত ধারণক্ষমতা দিয়েছে।
নিবেদিতা সেতুই ভারতের প্রথম সেতু যেটি একটি সিঙ্গল প্রোফাইল কেবল-স্টেয়ড সেতু। নকশা অনুযায়ী, সেতুর স্তম্ভগুলির উচ্চতা দক্ষিণেশ্বর মন্দিরের তুলনায় কম রাখা হয়েছে।
এই সেতুটি তৈরি করতে ৬৫০ কোটি টাকা খরচ হয়েছে। সেতুর নির্মাণকাজ শুরু হয় ২০০৪ সালের এপ্রিল মাসে। নির্মাণের দায়িত্বে ছিল লারসেন অ্যান্ড টার্বো কোম্পানি। ২০০৭ সালের জুলাই মাসে সেতুটি যান চলাচলের জন্য খুলে দেওয়া হয়।
সেতুটি দেশের প্রথম মাল্টি-স্প্যান, সিঙ্গল-স্প্যান কেবল-সাপোর্টেড এক্সট্রা-ডোজড সেতু। ছোটো পাইলন ও ১১০ মিটারের সাতটি অবিচ্ছেদ্য স্প্যান সহ সেতুর দৈর্ঘ্য ৮৮০ মিটার বা ২,৮৮৭ ফুট। এটি ২৯ মিটার চওড়া ও ছয় লেন যানবাহন বহনে সক্ষম।
মার্কিন যুক্তরাষ্ট্রের আমেরিকান সেগমেন্টাল ব্রিজ ইনস্টিটিউটের একটি পুরস্কার পেয়েছে নিবেদিতা সেতু।
২০১১ সালের হিসেব অনুযায়ী, নিবেদিতা সেতুতে টোল বাবদ হালকা যাত্রীবাহী গাড়িগুলিকে ৩৩ টাকা, বাসকে ৬৫টাকা এবং ট্রাক ও মাল্টি-অ্যাক্সেল যানবাহনগুলিকে ৯৯ টাকা থেকে ১৮৩ টাকা দিতে হয়।
ফ্লোরিডা প্রণালী
ফ্লোরিডা প্রণালী () আটলান্টিক মহাসাগরকে মেক্সিকো উপসাগরের সাথে সংযুক্তকারী সমুদ্রপ্রণালী। প্রণালীটির উত্তরে রয়েছে মার্কিন যুক্তরাষ্ট্রের দক্ষিণ-পূর্বে অবস্থিত ফ্লোরিডা অঙ্গরাজ্যের দক্ষিণতম প্রান্তে অবস্থিত ফ্লোরিডা কিজ (Florida Keys) দ্বীপপুঞ্জ। প্রণালীর দক্ষিণে ও দক্ষিণ-পূর্বে আছে দ্বীপরাষ্ট্র কিউবা ও বাহামা দ্বীপপুঞ্জ। সমুদ্রপ্রণালীটি ৪৮০ কিলোমিটার দীর্ঘ এবং ৮০ থেকে ২৪১ কিলোমিটার প্রশস্ত। উপসাগরীয় সমুদ্রস্রোতের (Gulf Stream) প্রাথমিক পর্যায় তথা ফ্লোরিডা সমুদ্রস্রোত (Florida Current) এই সমুদ্রপ্রণালীটির মধ্য দিয়ে পূর্বদিকে প্রবাহিত হয়ে চলেছে; স্রোতটির পৃষ্ঠতলের গড় গতিবেগ ঘণ্টায় ৬.৫ থেকে ৯.৫ কিলোমিটার। ইউরোপীয় অভিযাত্রীদের মধ্যে স্পেনীয় নাবিক হুয়ান পোন্‌থে দে লেওন সর্বপ্রথম ১৫১৩ সালে জাহাজে করে প্রণালীটি অতিক্রম করেন।
হাডসন প্রণালী
হাডসন প্রণালী () কানাডাতে অবস্থিত একটি সমুদ্রপ্রণালী যা পশ্চিমে হাডসন উপসাগর ও ফক্স বেসিনকে পূর্বে ল্যাব্রাডর সাগরের সাথে সংযুক্ত করেছে। প্রণালীটির উত্তরে বাফিন দ্বীপ বা নুনাভুত দ্বীপ এবং দক্ষিণে কানাডার কেবেক প্রদেশের উনগাভা উপদ্বীপ অবস্থিত। প্রণালীটি প্রায় ৮০০ কিলোমিটার দীর্ঘ এবং ৬৫-২৪০ কিলোমিটার প্রশস্ত। এর সর্বোচ্চ গভীরতা ৯৪২ মিটার। প্রণালীটির পশ্চিম প্রবেশপথে স্যালিসবারি ও নটিঙাম দ্বীপগুলি এবং পূর্ব প্রবেশপথে এজেল ও রেজোলিউশান দ্বীপগুলি অবস্থিত। পূর্ব প্রবেশপথটি রেজোলিউশান দ্বীপ ও চিডলি অন্তরীপের মধ্যে অবস্থিত।
হাডসন প্রণালীটি কেবল গ্রীষ্মকালের শেষভাগ ও শরৎকালের প্রথমভাগে নৌপরিবহনের উপযোগী থাকে, তবে বরফ-ভাঙা জাহাজের মাধ্যমে প্রায় সারা বছরই এখানে জাহাজ চলাচলের পথ তৈরি করা হয়। ১৫১৭ সালে ভেনিসের নাবিক সেবাস্তিয়ান কাবোতো প্রণালীটি আবিষ্কার করেন। ১৫৭৮ সালে ইংরেজ অভিযাত্রী স্যার মার্টিন ফ্রোবিশার প্রণালীটিতে আংশিক অভিযান চালান। ১৬১০ সালে ইংরেজ অভিযাত্রী হেনরি হাডসন "ডিস্কভারি" নামের জাহাজে করে প্রণালীটি সম্পূর্ণ ঘুরে দেখেন ও এর একটি মানচিত্র অঙ্কন করেন। শীঘ্রই এটি হাডসন বে কোম্পানির জাহাজগুলির প্রধান জলপথ হিসেবে ব্যবহৃত হওয়া শুরু করে।
ফ্রি সফটওয়্যার ফাউন্ডেশন
ফ্রি সফটওয়্যার ফাউন্ডেশন (এফএসএফ) একটি অলাভজনক সংগঠন। ১৯৮৫ সালের ৪ অক্টোবর রিচার্ড স্টলম্যান এটি প্রতিষ্ঠা করেন। ফ্রি সফটওয়্যার আন্দোলন এবং কপিলেফ্ট লাইসেন্সের অধিনে বিশ্বের সকলকে কম্পিউটার সফটওয়্যার তৈরী, বিতরণ এবং সম্পাদনা করার স্বাধীনতা দেয়ার লক্ষে মূলত এই প্রতিষ্ঠানটি তৈরী করা হয়েছে। প্রতিষ্ঠানটি মার্কিন যুক্তরাষ্ট্রের ম্যাসাচুসেট্‌স রাজ্যে অবস্থিত।
১৯৯০ এর মাঝামাধি সময় পর্যন্ত এফএসএফ এর পাওয়া অনুদানের অধিকাংশই খরচ হত এখানে কর্মরত সফটওয়্যার ডেভলপারেদর বেতনর ক্ষেত্রে। যারা গ্নু প্রকল্পের অংশ হিসাবে ফ্রি সফটওয়্যার তৈরীর কাজ করতেন। ১৯৯০ এর পর থেকে স্বেচ্ছাসেবক এবং কর্মচারীদের সকলেই মূলত ফ্রি সফটওয়্যর আন্দোলন এবং ফ্রি সফটওয়্যার কম্যুনিটির জন্য কাজ করছেন।
লক্ষের সাথে সামঞ্জস্য রেখেই এফএসএফ এর সকল কম্পিউটারে শুধুমাত্র ফ্রি সফটওয়্যার ব্যবহার করা হয়।এফএসএফ এর একটি "অত্যধিক গুরুত্বপূর্ণ" সফটওয়্যারসমূহের তালিকা রয়েছে। ফাউন্ডেশনের পক্ষ থেকে বলা হয়েছে থাকে "free software communityর এই সকল প্রকল্পে বিশেষ নজর দেয়া উচিত"। ফ্রি সফটওয়্যর ফাউন্ডেশন এই প্রকল্পগুলো সম্পন্ন করা গুরুত্বপূর্ণ বলে মনে করে থাকে, কারণ "কম্পিউটার ব্যবহারকারী কমিউনিটি ফ্রি নয় এমন সফটওয়্যার ব্যবহারে বাধ্য হচ্ছে কারণ কিছু কিছু ক্ষেত্রে নির্দিষ্ট কাজের জন্য ফ্রি সফটওয়্যার নেই"।
পূর্ববর্তী সময়ে যে সকল প্রকল্পকে গুরুত্বের সাথে বিবেচনা করা হত সেগুলো বিশেষ ক্ষেত্রে প্রয়োজন ছিল। যেমন Free Java implementations, GNU Classpath, এবং GNU Compiler for Java, এর লক্ষে কাজ করা হচ্ছিল এবং এর মূল লক্ষ ছিল OpenOffice.org এর জাভা অংশের উন্নয়ন নিশ্চিত করা(বিস্তারিত দেখুন এখানে Java: Licensing)।
ইউনিভাক ১
ইউনিভাক ১ (ইউনিভার্সাল অটোমেটিক কম্পিউটার ১) হলো প্রথম কম্পিউটার যা বাজারজাত করার উদ্দেশ্যে উৎপাদন করা হয় যুক্তরাষ্ট্রে। জে. প্রিস্পার ইকার্ট এবং জন মাচলে এর নকশা করেন। এর নকশা করার কাজ শুরু হয় ইকার্ট-মাচলে কম্পিউটার করপোরেশন-এ, আর শেষ হয় রেমিংটন রেন্ড কোম্পানী যখন ইকার্ট-মাচলে অধিগ্রহণ করে, তখন। প্রথম ইউনিভাক পাঠানো হয় যুক্তরাষ্ট্রের পরিসংখ্যান ব্যুরোতে (United States Census Bureau) ৩১ মার্চ, ১৯৫১ খ্রিস্টাব্দে।
প্রতিভা বসু
প্রতিভা বসু (১৩ মার্চ, ১৯১৫ – ১৩ অক্টোবর, ২০০৬) ছিলেন একজন ভারতীয় বাঙালি ঔপন্যাসিক, ছোটোগল্পকার ও প্রাবন্ধিক। পারিবারিক পরিচয়ে তিনি বুদ্ধদেব বসুর স্ত্রী।
প্রতিভা বসু অবিভক্ত বাংলার (অধুনা বাংলাদেশের) ঢাকা শহরের অদূরে বিক্রমপুরে জন্মগ্রহণ করেছিলেন। তাঁর বাবার নাম আশুতোষ সোম ও মায়ের নাম সরযূবালা সোম। বুদ্ধদেব বসুর সঙ্গে বিবাহের আগে তিনি রাণু সোম নামে পরিচিত ছিলেন। তাঁর দুই মেয়ে মীনাক্ষী দত্ত ও দময়ন্তী বসু সিং এবং এক ছেলে শুদ্ধশীল বসু। শুদ্ধশীল বসু মাত্র ৪২ বছর বয়সে মারা যান। প্রতিভা বসুর দৌহিত্রী কঙ্কাবতী দত্তও একজন বিশিষ্ট সাহিত্যিক। প্রতিভা বসু পশুপ্রেমী ছিলেন।
প্রতিভা বসু প্রথম যৌবনে সংগীতশিল্পী হিসেবে আত্মপ্রকাশ করেছিলেন। তিনি দিলীপকুমার রায়, কাজী নজরুল ইসলাম, হিমাংশু দত্ত ও রবীন্দ্রনাথ ঠাকুরের কাছে গান শেখেন। রাণু সোম নামে তাঁর একাধিক গানের রেকর্ড প্রকাশিত হয়। ১২ বছর বয়সে প্রথম তিনি গ্রামাফোন ডিস্কে রেকর্ড করেন। ১৯৪০ সাল পর্যন্ত তিনি সংগীতজগতে ছিলেন। বিবাহের পর তিনি গান ছেড়ে সাহিত্যের জগতে চলে আসেন।
প্রতিভা বসু'র অধিকাংশ বই বাণিজ্যিকভাবে সফলতার মুখ দেখে। তাঁর বেশ কয়েকটি উপন্যাস চলচ্চিত্রায়ণ হয় ও ব্যাপক সফলতা পায়। গান করার পাশাপাশি লিখতে শুরু করেন। প্রতিভা বসু'র জনপ্রিয়তা এমনই ছিল যে বই বিক্রেতা এবং প্রকাশকদের মধ্যে বই প্রকাশ ও বিতরণ নিয়ে ঝগড়ারও ঘটনা ঘটে।
বাংলা ভাষায় অনন্য অবদানের জন্য কলকাতা বিশ্ববিদ্যালয় থেকে ভুবনমোহিনী স্বর্ণপদক লাভ করেন। এছাড়াও, সাহিত্যকর্মে সবিশেষ অবদানের জন্য আনন্দ পুরস্কারে ভূষিত হন।
প্রতিভা বসুর প্রথম ছোটোগল্প "মাধবীর জন্য" প্রকাশিত হয় ১৯৪২ সালে এবং প্রথম উপন্যাস "মনোলীনা" প্রকাশিত হয় ১৯৪৪ সালে। উপন্যাস, ছোটোগল্প, প্রবন্ধ ও শিশুপাঠ্য রচনা সহ তিনি শতাধিক গ্রন্থ রচনা করেছিলেন। তিনি "ছোটগল্প" ও "বৈশাখী" নামে দুটি পত্রিকাও সম্পাদনা করতেন। তাঁর উল্লেখযোগ্য রচনাগুলি হল:
এক্সপ্রেস ইণ্ডিয়া ডট কমে পুর্ণাঙ্গ লেখনী
সিধো কানো বিরসা বিশ্ববিদ্যালয়
সিধো-কানহো-বীরসা বিশ্ববিদ্যালয় ভারতের পশ্চিমবঙ্গ রাজ্যের একটি রাজ্য বিশ্ববিদ্যালয়। পুরুলিয়া ও বাঁকুড়া শহরে এই বিশ্ববিদ্যালয়ের শিক্ষাপ্রাঙ্গনদুটি অবস্থিত। ২০১০ সালে এই বিশ্ববিদ্যালয় প্রতিষ্ঠিত হয়। পুরুলিয়া ও বাঁকুড়া জেলার ৩০টি কলেজ এই বিশ্ববিদ্যালয়ের এক্তিয়ারভুক্ত। এই বিশ্ববিদ্যালয় স্থাপনের অন্যতম প্রধান উদ্দেশ্য আদিবাসী ভাষা ও সংস্কৃতির প্রসার ও সংরক্ষণ,বিশেষত সাঁওতালি ভাষার সংরক্ষণে এই বিশ্ববিদ্যালয়ে বিশেষ গুরুত্ব দেওয়া হয়।
ইন্ডিয়ান ইনস্টিটিউট অফ ম্যানেজমেন্ট ক্যালকাটা
ইন্ডিয়ান ইনস্টিটিউট অফ ম্যানেজমেন্ট, ক্যালকাটা (সংক্ষেপে আইআইএম ক্যালকাটা) ভারতের পশ্চিমবঙ্গ রাজ্যের কলকাতায় অবস্থিত একটি বিজনেস স্কুল। এটিই ভারতের প্রথম ইন্ডিয়ান ইনস্টিটিউট অফ ম্যানেজমেন্ট প্রতিষ্ঠান।
আইআইএম ক্যালকাটা প্রতিষ্ঠিত হয় ১৯৬১ সালে। এটি একটি সম্পূর্ণ স্বশাসিত প্রতিষ্ঠান। এখানে একাধিক স্নাতকোত্তর ও ডক্টোরাল শিক্ষাক্রম চালু রয়েছে। সেই সঙ্গে এখানে এক্সিকিউটিভ প্রশিক্ষণের একটি ব্যাঙ্কেটও রয়েছে। শিক্ষাদানের পাশাপাশি আইআইএম ক্যালকাটা গবেষণা, কনসালটেন্সি, সেমিনার, আকাদেমিক সম্মেলন ও গবেষণা প্রকাশনার কাজের সঙ্গেও যুক্ত। আইআইএম ক্যালকাটা-র লক্ষ্য হল ""to emerge as an International Centre of Excellence in all facets of Management Education, rooted in Indian ethos and societal values"". আইআইএম ক্যালকাটা-র খ্যাতি প্রধানত তার বাণিজ্য-সংক্রান্ত পাঠক্রমগুলির জন্য। এটিকে ভারতের শ্রেষ্ঠ ও বিশ্বের অন্যতম শ্রেষ্ঠ বিজনেস স্কুল মনে করা হয়।
বহু বছর ধরে শিক্ষার্থী ও শিল্পজগতের সঙ্গে আইআইএম ক্যালকাটা সুসম্পর্ক বজায় রাখতে সক্ষম হয়েছে। এখানকার শিক্ষার্থীদের কর্মসংস্থানের নজিরও ভাল। ২০০৯ ও ২০১০ সালে ভারতীয় এমবিএ কর্মসূচিতে অভ্যন্তরীণ ও আন্তর্জাতিক কর্মসংস্থানের বাজারে আইআইএম ক্যালকাটা সর্বোচ্চ গড় ও সর্বোচ্চ বেতনের রেকর্ড স্পর্শ করে। ২০০৯-১০ কর্মসংস্থান মরসুমে আইআইএম ক্যালকাটা ভারতীয় এমবিএ কর্মসূচির সর্বোচ্চ বেতনের যে রেকর্ড স্পর্শ করেছিল তা হল ৩৫০,০০০ ডলার (১.৬৫ কোটি টাকা)।
আইআইএম ক্যালকাটা-র এমবিএ কর্মসূচির ভর্তি নেওয়া হয় কমন অ্যাডমিশন টেস্ট বা ক্যাটের ফলাফল অণুযায়ী। এই পরীক্ষাটিকে বিশ্বের কঠিনতম প্রতিযোগিতামূলক পরীক্ষার অন্যতম মনে করা হয়। এছাড়াও সাধারণ ক্যান্ডিডেট প্রোফাইল ও ব্যক্তিগত সাক্ষাৎকারও নেওয়া হয়।
২০০৯ সালে কিউএস গ্লোবাল ২০০ বিজনেস স্কুল রিপোর্ট অণুসারে, এশিয়া-প্যাসিফিক অঞ্চলে আইআইএম ক্যালকাটা-র স্থান ছিল দ্বাদশ।
বিবর্তনীয় জীববিজ্ঞান
বিবর্তনমূলক জীববিজ্ঞান জীববিজ্ঞানেরই একটি উপশাখা যেখানে প্রজাতির উৎপত্তি ও ক্রমবিবর্তন নিয়ে গবেষণা করা হয়। যিনি বিবর্তনমূলক জীববিজ্ঞান নিয়ে কাজ করেন, তাঁকে বিবর্তনমূলক জীববিজ্ঞানী বলে। দার্শনিক কিম স্টেরেলনি বলেন, “১৮৫৮ সালের পর থেকে বিবর্তনমূলক জীববিজ্ঞানের অগ্রগতি বিজ্ঞানের অন্যতম শ্রেষ্ঠ বৌদ্ধিক অর্জন”।
বিবর্তনমূলক জীববিজ্ঞান একটি আন্তঃশাস্ত্রীয় ক্ষেত্র, কারণ গবেষণাগার ভিত্তিক এবং মাঠ পর্যায়ের বিজ্ঞানীরাও এই ক্ষেত্রে অন্তর্ভুক্ত। যেসব বিশেষজ্ঞ স্তন্যপায়ী, পাখি অথবা উভচরদের কেইস স্টাডি হিসেবে ব্যবহার করে জৈববিবর্তন সম্পর্কিত প্রশ্নের উত্তর খোজেন, তাঁরাও এই বিজ্ঞানের অন্তর্ভুক্ত। এছাড়াও যেসব জীবাশ্মবিদ ও ভূতত্ত্ববিদ জীবাশ্মের মাধ্যমে বিবর্তনের গতি সম্পর্কে গবেষণা করেন, যেসব তাত্ত্বিক জনগোষ্ঠী বংশগতিবিদ্যা (Population genetics) এবং বিবর্তনীয় মনোবিজ্ঞানে কাজ করছেন, তাঁদেরকেও বিবর্তনমূলক জীববিজ্ঞানী বলা হয়ে থাকে। বিজ্ঞানীরা ড্রসোফিলা মাছি ব্যবহার করে বার্ধক্যের বিবর্তন নিয়ে গবেষণা করছেন, তাছাড়া পরীক্ষামূলক বিবর্তনও জীববিজ্ঞানের একটি খুব সক্রিয় উপশাখা। বিবর্তনের আধুনিক সংশ্লেষণী তত্ত্বে ডেভেলপমেন্টাল জীববিজ্ঞানকে বাদ দেওয়া হলেও ’৯০ এর দশকে এটি আবার বিবর্তনমূলক জীববিজ্ঞানে পুনঃপ্রবেশ করে।
বিবর্তনমূলক জীববিজ্ঞানের গবেষণার ফলাফল মানুষের সামাজিক-সাংস্কৃতিক বিবর্তন ও বিবর্তনীয় আচরণ সম্পর্কিত গবেষণার রসদ জুগিয়ে থাকে। বিবর্তনমূলক জীববিজ্ঞানের কাঠামো ও কর্মপদ্ধতি এখন কম্পিউটার বিজ্ঞান, ন্যানোটেকনোলজি থেকে শুরু করে আরও অনেক শাস্ত্রে ব্যবহৃত হচ্ছে। বিবর্তনীয় পথ্যশাস্ত্রেও এই বিজ্ঞানের অবদান রয়েছে।
কৃত্রিম প্রাণ জৈবতথ্য বিজ্ঞানের একটি উপশাখা যা গবেষণাগারে বিবর্তনমূলক জীববিজ্ঞানের বর্ণীত জৈববিবর্তনের পুনরাবৃত্তি ঘটানোর চেষ্টা করছে। এটি সাধারণত গণিত ও কম্পিউটার নকশার সাহায্যে করা হয়ে থাকে।
’৩০ ও ’৪০ এর দশকে বিবর্তন তত্ত্বের আধুনিক সংশ্লেষণের মাধ্যমে শিক্ষায়তনে বিবর্তনমূলক জীববিজ্ঞান আনুষ্ঠানিকভাবে প্রতিষ্ঠা পায়। তবে ’৭০ ও ’৮০ এর দশকের আগে খুব কম বিশ্ববিদ্যালয়ই আলাদাভাবে তাদের কোন অনুষদকে “বিবর্তনমূলক জীববিজ্ঞান” নামকরণ করেছিল। আণবিক ও কোষ জীববিজ্ঞানের দ্রুত অগ্রগতির কারণে যুক্তরাষ্ট্রের অনেক বিশ্ববিদ্যালয় তাদের জীববিজ্ঞান অনুষদকে ভাগ করে আণবিক ও কোষজীববিজ্ঞান এবং পরিবেশবিজ্ঞান ও বিবর্তনমূলক জীববিজ্ঞান(এই অনুষদটি মূলত প্রাণীবিদ্যা, জীবাশ্মবিদ্যা প্রভৃতি অনুষদগুলোকে একীভূত করে গঠিত হয়েছিল) অনুষদে বিভক্ত করেছিল।
সাম্প্রতিককালে অণুজীববিজ্ঞানকে বিবর্তনমূলক জীববিজ্ঞানের ভেতরে অন্তর্ভুক্ত করা হয়েছে। অণুজীববিজ্ঞানে প্রজাতি ধারণার অভাব এবং প্রাণীদের শারীরিক বৈশিষ্ট্য সম্পর্কে তথ্যের স্বল্পতা থাকায় আগে একে বিবেচনা করা হত না। কিন্তু এখন বিবর্তনমূলক জীববিজ্ঞানীরা অণুজীবের শরীরবিদ্যা, তাদের অপেক্ষাকৃত সরল জিনোম এবং তাদের দ্রুতগতির প্রজননকে কাজে লাগিয়ে বিবর্তন সম্পর্কিত প্রশ্নগুলোর উত্তর বের করছেন। একই কারণে ভাইরাসের বিবর্তন, বিশেষ করে ব্যাকটেরিওফাজের বিবর্তন সম্পর্কিত রহস্যগুলোও উন্মোচিত হচ্ছে।
গ্নোম ফাউন্ডেশন
গ্নোম ফাউন্ডেশন একটি অলাভজনক প্রতিষ্ঠান। মার্কিন যুক্তরাষ্ট্রের ম্যাসাচুসেট্‌স রাজ্যের ক্যামব্রিজ-এ এটি অবস্থিত। গ্নোম প্রকল্প ব্যবস্থাপনা এই প্রতিষ্ঠানের মূল দায়িত্ব।
গ্নোম ফাউন্ডেশন মূলত গ্নোম প্রকল্পের লক্ষ্য বাস্তবায়নের লক্ষে কাজ করে থাকে। গ্নোম প্রকল্পের মাধ্যমে একটি এমন একটি কম্পিউটিং প্লাটফর্ম তৈরী করার চেষ্ঠা করা হচ্ছে যা হবে একটি পূর্ণাঙ্গ ফ্রি সফটওয়্যার।
এই লক্ষ বাস্তবায়ন করা জন্য ফাউন্ডেশন প্রকল্পটি সামগ্রিক ব্যবস্থাপনার দাদিত্ব পালন করে এবং একই সাথে কোন কোন অংশ গিনোম প্রকল্পে অন্তর্ভুক্ত করা উচিত সে বিষয়গুলোও নির্ধারন করে থাকে। গ্নোম প্রকল্পের সকল অফিসিয়াল বক্তব্য এই প্রতিষ্ঠানের মাধ্যমে প্রকাশ করা হয়ে থাকে। এছাড়া বিভিন্ন সংবাদ মাধ্যমের সাথে যোগাযোগ করা, গ্নোম সফটওয়্যারে আগ্রহী বিভিন্ন বানিজ্যিক এবং অবানিজ্যিক প্রতিষ্ঠানের সাথে নিয়মিত যোগাযোগ রক্ষা করার কাজটিও করে থাকে এই গ্নোম ফাউন্ডেশন। ফাউন্ডেশনের পক্ষ থেকে বিভিন্ন শিক্ষামূলক উপকরণ এবং অন্যান্য ডকুমেন্টেশন প্রকাশ করা হয়ে থাকে যেন সাধারণ ব্যবহারকারীরা গ্নোম সফটওয়্যার সম্পর্কে জানার সুযোগ পায়। এছাড়া অতিরিক্ত হিসাবে গ্নোম স্পর্কিত বিভিন্ন টেকিনিকাল কনফারেন্স যেমন GUADEC এবং বোস্টন সামিয় স্পন্সর করে থাকে এই প্রতিষ্ঠান। পাশাপাশি অন্যান্য গ্নোমের আয়োজিত এই ধরনের কনফারেন্সে গ্নোমের প্রতিনিধিত্ব করে থাকে গ্নোম ফাউন্ডেশন। এছাড়া গ্নোম সফটওয়্যারের ব্যবহার এবং ডেভলপমেন্টের কাজ চালিয়ে যাওয়া এবং অন্যান্য বিভিন্ন প্রচারানামূলক কাজ করে থাকে প্রতিষ্ঠানটি।
জুলাই ২০০৮ পর্যন্ত স্ট্রর্মি পিটার্স ছিলেন ফাউন্ডেশনের প্রধান নির্বাহী।
প্রতিষ্ঠানের প্রধান নির্বাহী নির্বাচন করে থাকে গ্নোম বোর্ড অব ডিরেক্টরস।
ফাউন্ডেশনের বোর্ড অব ডিরেক্টরস প্রতিবছর নির্বাচন করা হয়ে থাকে। গ্নোম ফাউন্ডেশন নির্বাচন কমিশন এই নির্বাচনের কাজটি পরিচালনা করে থাকেন।
বর্তমানে(জুলাই ২০১০) যার বোর্ড অব ডিরেক্টরস এর সদস্য হিসাবে আছেন; ব্রায়ান ক্যামেরন, এমিলি চ্যান, পল কাটলার, ওগ ম্যাশিয়েল, জার্মান পু-কাম্যানো, আন্দ্রেস নিলসন, এবং ব্যাস্তেইন নকেরা।গ্নোম প্রকল্পের সাথে যুক্ত আছেন এমন যেকেউ ফাউন্ডেশনের সদস্য হতে পারবেন। সকল সদস্যই বোর্ড অব ডাইরেক্টরসের সদস্য হওয়ার জন্য আবেদন করতে পারবেন। আর বোর্ড নির্বাচন কমিটির আয়োজনে অনুষ্ঠিত নির্বাচনে ভোট দেয়ারও সুযোগ পাবেন ফাউন্ডেশনের সকল সদস্য।
ফাউন্ডেশনের একটি উপদেষ্ঠা পরিষদ আছে। বোর্ড অব ডিরেক্টরসদের সাথে কাজ করতে এবং গ্নোম প্রকল্পে আগ্রহী বিভিন্ন প্রতিষ্ঠান এবং কোম্পানি এই পরিষদের সদস্য হয়ে থাকে। প্রতিষ্ঠানসমূহ এই পরিষদে যুক্ত হতে পারেন বাৎসরিক চাঁদা বিনিময়ে। সাধারণত ৫০০০ থেকে ১০০০০ মার্কিন ডলারের মধ্যে চাদার হার নির্ধারণ করা হয়ে থাকে। এছাড়া বিশেষ আমন্ত্রণের মাধ্যমে অলাভজনক প্রতিষ্ঠান হিসাবেও এখানে যুক্ত হওয়ার সুযোগ রয়েছে।
, উপদেষ্টা পরিষদের সদস্য হয়েছে যে সকল প্রতিষ্ঠান: ক্যানোনিকাল লিমিটেড, ডেবিয়ান, ফ্রি সফটওয়্যার ফাউন্ডেশন, গুগল, হিউলেট প্যাকার্ড, আইবিএম, Igalia, ইন্টেল, Motorola, Mozilla Foundation, নোকিয়া, Novell, ওএলপিসি, Red Hat, Software Freedom Law Center, Sugar Labs এবং সান মাইক্রোসিস্টেম্‌স.
২০০৮ গ্রীষ্মকালীন অলিম্পিকে সাঁতার – পুরুষদের ১০০ মিটার ব্রেস্টস্ট্রোক
২০০৮ অলিম্পিক গেমসে পুরুষদের ১০০মিটার ব্রেস্টস্ট্রোক বিভাগের প্রতিযোগিতা আগস্টের ৯ ও ১১ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সেমিফাইনাল ও ফাইনাল ছাড়া সর্বমোট নয়টি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ষোলজন সাঁতারুকে সেমিফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমিফাইনালদ্বয়ের সামগ্রিক ভাবে সেরা সময় করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্বিতা করে।
২০০৮ গেমসে যোগ্যতা অর্জনের মাপকাঠি ছিল ১:০১.৫৭সেকেন্ড(A মান) এবং ১:০৩.৭২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে।
১০০মিটার ব্রেস্টস্ট্রোকের চতুর্থ হিটে ইরানের মহম্মদ আলিরেজাই ও ইজরায়েলের টম বিয়েরির প্রতিদ্বন্দ্বিতা করার কথা ছিল। কিন্তু আলিরেজাই, সম্ভবতঃ ইরানি প্রতিনিধিদলের কর্তৃপক্ষের নির্দেশে, নিজের নাম প্রত্যাহার করে নেন।
ইজরায়েল অলিম্পিক কমিটির সাধারণ সম্পাদক, এফ্রেম জিঙ্গার এই ঘটনার সমালোচনা করে বলেন, "ইরানিদের কাছে রাজনীতি খেলাধূলার থেকে বড়; অলিম্পিক মনোবৃত্তি আর এদের মনোবৃত্তির এতোটাই ফারাক, যতটা পূর্ব আর পশ্চিমের মধ্যে"। IOC-এর যোগাযোগ আধিকারিক গিসেল ডেভিসের বক্তব্য অনুযায়ী আলিরেজাই অসুস্থতার জন্য সরে দাঁড়ান আর এই মর্মে তিনি তাঁর ফেডারেশনকে লিখিতভাবে জানিয়েছেন।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
ফ্রিডেস্কটপ.ওআরজি
freedesktop.org (fd.o) হল এমন একটি প্রকল্প যার মাধ্যমে ফ্রি সফটওয়্যারfree software ডেক্সটপ এনভাইরোনমেন্টdesktop environment এর সমন্বয়, আন্তসংযোগ ব্যবস্থাপনা এবং শেয়ার করার কাজ করে থাকে। মূলত এক্স উইন্ডো সিস্টেম (X11) লিনাক্স এবং অন্যান্য ইউনিক্স-লাইক অপারেটিং সিস্টেমের ব্যবহার উপযোগী করার লক্ষে কাজ করে থাকে এই প্রতিষ্ঠানটি। হ্যাভক পিনিংটন রেড হ্যাটের পক্ষ থেকে ২০০০ সালের মার্চ মাসে এটি প্রতিষ্ঠা করেন।
এই প্রতিষ্ঠানটি ব্যবহারকারীদের লক্ষে পরিচালিত হয়ে থাকে। X এর জন্য বিভিন্ন ডেভলপমেন্ট ফ্রেমওয়ার্ক রয়েছে এবং এগুলো খুব সহজে পরিবর্তন করা হবে না। এই প্রতিষ্ঠানটি এই বিষয়টি নিশ্চিত করে থাকে যে ডেভলপমেন্ট ফ্রেমওয়ার্কের এই পার্থক্যসমূহ ব্যবহারকারীদের কোনো অসুবিধার সৃষ্টি করবে না এবং তাদের পক্ষে সহজে চিহ্নিত করা সম্ভব হবে না।
সর্বাধিক ব্যবহৃত ফ্রি সফটওয়্যার এক্স ডেক্সটপ, জিনোম, কেডিই, এবং এক্সএফসিই এই প্রকল্পের সাথে নিবিড়ভাবে কাজ করে যাচ্ছে। ২০০৬ সালে এই প্রকল্প থেকে Portland 1.0 (xdg-utils) প্রকাশ করা হয়। যেখানে ডেক্সটপ এনভাইরেনমেন্টের সাধারণ কিছু বেশিষ্ট নির্ধারণ করে দেয়া হয়েছিল।
freedesktop.org সাধারণভাবে X Desktop Group নামে পরিচিত এবং সংক্ষেপে এটিকে "XDG" বলা হয়ে থাকে।
freedesktop.org বেশ কিছু প্রকল্প হোস্ট করে থাকে। এর মধ্যে রয়েছে:এছাড়া, Avahi ( Zeroconf এর ফ্রি সংস্করণ হিসাবে তৈরী করা হয়েছিল) fd.o প্রকল্প হিসাবে শুরু করা হলেও বর্তমানে এটি অন্য কোথাও সরিয়ে ফেলা হয়েছে।
পঙ্কজ কুমার মল্লিক
পঙ্কজ কুমার মল্লিক (জন্ম: ১০ মে, ১৯০৫ - মৃত্যু: ১৯ ফেব্রুয়ারি, ১৯৭৮) ছিলেন একজন ভারতীয় বাঙালি কণ্ঠশিল্পী, সঙ্গীত পরিচালক ও অভিনেতা। তিনি বাংলা ও হিন্দি চলচ্চিত্রের প্রথম যুগের এক অগ্রণী সঙ্গীত পরিচালক ও নেপথ্য কণ্ঠশিল্পী ছিলেন। রবীন্দ্রসঙ্গীতেও তাঁর সবিশেষ অবদান ছিল।
১৯৭০ সালে তিনি পদ্মশ্রী সম্মানে ভূষিত হয়েছিলেন। ১৯৭২ সালে ভারতীয় চলচ্চিত্রে তাঁর অবদানের স্বীকৃতিস্বরূপ ভারত সরকার তাঁকে দেশের সর্বোচ্চ চলচ্চিত্র সম্মাননা হিসেবে দাদাসাহেব ফালকে পুরস্কারে সম্মানিত করে।
১৯০৫ সালে কলকাতায় পঙ্কজ কুমার মল্লিকের জন্ম। তাঁর পিতার নাম মণিমোহন মল্লিক ও মায়ের নাম মনোমোহিনী দেবী। মণিমোহনের সঙ্গীতের প্রতি গভীর আগ্রহ ছিল। পঙ্কজ কুমার দুর্গাদাস বন্দ্যোপাধ্যায়ের কাছে ভারতীয় শাস্ত্রীয় সঙ্গীতে তালিম নেন। স্কটিশ চার্চ কলেজ থেকে তিনি পড়াশোনা শেষ করেন। এরপর রবীন্দ্রনাথ ঠাকুরের ভ্রাতুষ্পুত্র দ্বিপেন্দ্রনাথ ঠাকুরের পুত্র দীনেন্দ্রনাথ ঠাকুরের সঙ্গে তাঁর আলাপ হয়। এরফলে তিনি রবীন্দ্রসঙ্গীতের প্রতি আকৃষ্ট হন। পরে রবীন্দ্রনাথের স্নেহের পাত্রে পরিণত হন। অল্পকালের মধ্যেই পঙ্কজ কুমার রবীন্দ্রসঙ্গীতের এক অগ্রণী শিল্পীর খ্যাতি অর্জন করেন।
১৯২৬ সালে মাত্র আঠারো বছর বয়সে তিনি "নেমেছে আজ প্রথম বাদল" গানটি ভিয়েলোফোন কোম্পানি থেকে রেকর্ড করেন।
১৯৩২ সালের সেপ্টেম্বর মাসে "প্রলয়নাচন নাচলে যখন" ও "তোমার আসন শূন্য আজি" তাঁর প্রথম রবীন্দ্রসঙ্গীতের রেকর্ড। রবীন্দ্রসঙ্গীতকে জনপ্রিয় করে তোলার কাজেও তিনি গুরুত্বপূর্ণ ভূমিকা পালন করেছিলেন। তিনি রবীন্দ্রনাথের "খেয়া" কাব্যগ্রন্থের "শেষ খেয়া" কবিতাটিতে ("দিনের শেষে ঘুমের দেশে") সুর সংযোজন করে গেয়েছিলেন।
১৯২৭ সাল থেকে তিনি কলকাতার ইন্ডিয়ান ব্রডকাস্টিং কর্পোরেশনে কাজ শুরু করেন। এই সংস্থা পরে অল ইন্ডিয়া রেডিও (এআইআর) (বর্তমানে আকাশবাণী কলকাতা) নামে পরিচিত হয়। এখানে তাঁর সহকর্মী ছিলেন রাইচাঁদ বড়াল। প্রায় পঞ্চাশ বছর তিনি আকাশবাণীতে সঙ্গীতশিল্পী ও সঙ্গীত পরিচালক হিসেবে কাজ করেন।
১৯৩১ সাল থেকে দীর্ঘ ৩৮ বছর পঙ্কজ কুমার বাংলা, হিন্দি, উর্দু ও তামিল চলচ্চিত্রে অবদান রাখেন। তিনি কুন্দন লাল সায়গল, শচীন দেব বর্মণ, হেমন্ত মুখোপাধ্যায়, গীতা দত্ত, আশা ভোঁসলে প্রমুখ সঙ্গীত পরিচালক ও শিল্পীদের সঙ্গে কাজ করেছেন। চলচ্চিত্রে তিনি কুন্দন লাল সায়গল, প্রমথেশ বড়ুয়া ও কানন দেবীর মতো শিল্পীদের সঙ্গে অভিনয়ও করেন। নীতীন বসু ও রাইচাঁদ বড়ালের সঙ্গে তিনি ভারতীয় চলচ্চিত্রে নেপথ্য কণ্ঠসংগীতের প্রবর্তন করেছিলেন।
ভারতের প্রথম যুগের ফিল্ম স্টুডিও নিউ থিয়েটার্সের সঙ্গে তিনি ২৫ বছর যুক্ত ছিলেন। ১৯৩১ সালে তিনি মহিষাসুরমর্দিনীর অনুষ্ঠানটির সুর দেন।
হিমাংশু দত্ত
হিমাংশু কুমার দত্ত (১৯০৮ – ১৫ নভেম্বর ১৯৪৪) ছিলেন একজন বিশিষ্ট বাঙালি সুরকার। তাঁর সমসাময়িক কিংবদন্তি সুরকারদের মধ্যে তিনি তাঁর অনন্য ও সুমধুর কম্পোজিশনের জন্য প্রসিদ্ধ। তাঁর সুরারোপিত গানগুলো সাধারণত “হিমাংশু দত্তের গান” হিসেবে পরিচিত। বাংলা সংগীতে অবদানের জন্য ঢাকার সরস্বত সমাজ তাঁকে ‘সুরসাগর’ খেতাবে ভূষিত করে। তিনি একজন সুগায়কও ছিলেন।
হিমাংশু দত্তের মা একজন প্রতিষ্ঠিত কণ্ঠশিল্পী ছিলেন। খুব ছোটবেলা থেকেই সংগীতের প্রতি আসক্তি বা অনুরক্ততা প্রকাশ পায় হিমাংশু দত্তের। গানের প্রতি তাঁর এ দূর্বলতায় সুকণ্ঠী ও সুগায়িকা মা তাকে সংগীতের প্রাথমিক তালিম দেন। ১৯২৪ সালে কুমিল্লা জিলা স্কুল থেকে এন্ট্রান্স বা ম্যাট্রিক পাস করেন। অতঃপর কলকাতা প্রেসিডেন্সি কলেজে ভর্তি হন। এখান থেকেই ১৯২৬ সালে আই.এস.সি. এবং বি.এ. ডিগ্রী লাভ করেন। প্রেসিডেন্সি কলেজে ছাত্র থাকা অবস্থাতেই হিমাংশু তাঁর গানের জন্য জনপ্রিয়তা লাভ করেন।
ছোটবেলায় কুমিল্লার এক ধর্মমন্দিরে ভজন গান পরিবেশন করে সকলকে আশ্চর্য ও বিমোহিত করেন হিমাংশু। পারিবারিক কোন জলসায় কিংবা সাংস্কৃতিক অনুষ্ঠানে গান না গেয়েও চতুর্দিকে তাঁর গানের দীপ্তি ও খ্যাতি ছড়িয়ে পড়েছিল। হিমাংশু তাঁর সহপাঠী সুবোধ পুরকায়স্থের লেখা বেশিরভাগ গানে সুর দিয়েছেন। এছাড়াও তিনি অজয় ভট্টাচার্য এবং বিনয় মুখোপাধ্যায়ের অনেক গানে সুরারোপ করে বিশিষ্ট সুরকার হিসেবে খ্যাতি অর্জন করেন। তাঁর গানের সুরে রাগ-সংগীতের প্রাধান্য লক্ষ্য করা যায় এবং করুণ রসের বৈশিষ্ট্য বিদ্যমান।
আবদুল্লাহিল বাকী
আবদুল্লাহিল বাকী বাংলাদেশের স্বাধীনতা যুদ্ধের একজন মুক্তিযোদ্ধা। মুক্তিযুদ্ধে সাহসিকতার জন্য তাকে বাংলাদেশ সরকার বীর প্রতীক খেতাব প্রদান করে।
আবদুল্লাহিল বাকীর বাবার নাম মো. আবদুল বারী, মা আমেনা খাতুন। ১৯৭১ সালে মো. আবদুল্লাহিল বাকী ঢাকা বিশ্ববিদ্যালয়ের পলিটিক্যাল সায়েন্সের শিক্ষার্থী ছিলেন। অসহযোগ আন্দোলন ও ২৫-২৬ মার্চের প্রতিরোধ যুদ্ধে তিনি সক্রিয় ভূমিকা পালন করেন।
আবদুল্লাহিল বাকী ১৮ এপ্রিল, ১৯৭১ তারিখে প্রশিক্ষণের জন্য ভারতে পাড়ি জমান। মেলাঘর-এ প্রাথমিক প্রশিক্ষণ নিয়ে মে মাসে কয়েক জনের সঙ্গে ঢাকায় ফিরে আসেন। তাঁরা মতিঝিলের চার স্থানে এক যোগে বোমা বিস্ফোরণ ঘটিয়ে আবার ভারতে চলে যান। এরপর তিনি ভারতের চাকুলিয়ায় উচ্চতর প্রশিক্ষণ নিতে যান। প্রশিক্ষণ গ্রহণ শেষে বাকী বাংলাদেশে এসে বৃহত্তর ঢাকায় গেরিলা যুদ্ধ শুরু করেন। বাকী ঢাকা জেলার বিভিন্ন স্থানে পাকিস্তান সেনাবাহিনী ও রাজাকার বাহিনীর বিরুদ্ধে সাহসিকতার সঙ্গে যুদ্ধ করেন। তিনি ইউনিট কমান্ডার ছিলেন।
১৯৭১ সালের নভেম্বরের শেষ দিকে বাকী তাঁর মুক্তিযোদ্ধা দল নিয়ে ঢাকা শহরের উপকণ্ঠেই অবস্থান করছিলেন। ৪ ডিসেম্বর রাতে কয়েকজন সহযোদ্ধাকে সঙ্গে নিয়ে তিনি খিলগাঁওয়ে তাঁর মা-বাবার সঙ্গে দেখা করতে আসেন। মা-বাবার সঙ্গে দেখা করে ফেরার সময় তাঁরা পাকিস্তানি সেনা ও তাদের সহযোগী একদল মুজাহিদের সামনে পড়ে যান। পাকিস্তানি সেনা ও মুজাহিদরা তাঁদের গুলি করে। বাকী ও তাঁর সহযোদ্ধারা পাল্টা আক্রমণের চেষ্টা করেও ব্যর্থ হন। বাকী ও তাঁর সহকারী বাবুল গুলিবিদ্ধ হয়ে মারা যান।
মুক্তিযুদ্ধে সাহসিকতার জন্য তাঁকে ১৯৭৩ সালের ১৫ ডিসেম্বর বীর প্রতীক খেতাব দেওয়া হয়।
রফিকুল ইসলাম (বীর প্রতীক)
রফিকুল ইসলাম বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
তাঁর বাবার নাম আবদুল আলী দেওয়ান। মায়ের নাম ফরিদা খাতুন। ১৯৭১ সালে মোঃ রফিকুল ইসলামের বয়স ছিল ১৫ বছর। সে সময় তিনি মুন্সিগঞ্জ রামপাল হাইস্কুলের শিক্ষার্থী ও এসএসসি পরীক্ষার্থী ছিলেন।
রফিকুল ইসলাম ১৯৭১ সালের ২৮ মে সীমান্ত অতিক্রম করে ভারতের মেলাঘরে যান। সেখানে প্রশিক্ষণ নিয়ে তিনি ২ নম্বর সেক্টরে যোগ দেন। পরে মুন্সিগঞ্জ জেলায় থানা কমান্ডার হিসেবে দায়িত্ব পালন করেন। ১৪ আগস্ট মুন্সিগঞ্জের গজারিয়া উপজেলায় মধ্যভাগের চরে একটি সেতু ধ্বংসের সময় পাকিস্তানি সেনাবাহিনীর নিক্ষিপ্ত শেলের টুকরার আঘাতে তিনি আহত হন। এরপর তাঁর সহযোদ্ধারা তাঁকে উদ্ধার করে নিরাপদ স্থানে নিয়ে যান। চিকিৎসার পর সুস্থ হয়ে তিনি আবার মুক্তিযুদ্ধে যোগ দেন। মুক্তিযোদ্ধা মোঃ রফিকুল ইসলাম মুন্সিগঞ্জ, টঙ্গিবাড়ী, গজারিয়া, কুমিল্লা জেলার দাউদকান্দি, হোমনা, দেবীদ্বার, পানতি, পাহাড়পুর, কোনাবন এবং ঢাকার মাতুয়াইলে পাকিস্তানি সেনাবাহিনী ও তাদের তাঁবেদার বাহিনী রাজাকারদের সঙ্গে বিভিন্ন সময় সাহসিকতার সঙ্গে গেরিলা কায়দায় খণ্ড খণ্ড যুদ্ধ করেছেন।
রফিকুল ইসলাম (মুক্তিযোদ্ধা)
রফিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
রফিকুল ইসলামের জন্ম মৌলভীবাজার জেলার শ্রীমঙ্গল উপজেলার হুগলিয়া গ্রামে। তাঁর বাবার নাম নূর মিয়া এবং মায়ের নাম গুলবানু। তাঁর স্ত্রীর নাম আসমা খানম। তাঁর চার মেয়ে এবং দুই ছেলে।
১৯৭১ সালে রফিকুল ইসলাম কর্মরত ছিলেন পাকিস্তান সেনাবাহিনীর ইস্টবেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টর এলাকায়। বিলোনিয়ার যুদ্ধে তিনি আহত হন। যুদ্ধ চলাকালে পাকিস্তান সেনাবাহিনীর ছোড়া শেলের টুকরা আঘাত করে তাঁর পায়ের গোড়ালি ও হাঁটুতে। চিকিৎসার পর সুস্থ হয়ে আবার যোগ দেন মুক্তিযুদ্ধে। এর কদিন পরই দেশ স্বাধীন হয়ে যায়।
ফেনী জেলার অন্তর্গত বিলোনিয়ার বিভিন্ন স্থানে ছিল পাকিস্তান সেনাবাহিনীর অবস্থান। ২ নভেম্বর থেকে বিলোনিয়ায় যুদ্ধ শুরু হয়। সেদিন মধ্যরাতে মুক্তিযোদ্ধারা রাজনগর থেকে বিলোনিয়ায় অনুপ্রবেশ করেন। ৩ নভেম্বর সকাল পর্যন্ত পাকিস্তানি সেনারা মুক্তিযোদ্ধাদের অনুপ্রবেশ টের পায়নি। এ সময় এক স্থানে মুক্তিযোদ্ধারা টহলে বের হওয়া কয়েকজন পাকিস্তানি সেনাকে প্রথম আক্রমণ করেন। এ আক্রমণে ওই টহলদলের সব পাকিস্তানি সেনা মুক্তিযোদ্ধাদের হাতে নিহত হয়। এরপর যুদ্ধ শুরু হয়ে যায়। সারা দিন যুদ্ধ চলে। ৪ নভেম্বর থেমে থেমে যুদ্ধ চলে। এদিন বিকেলে চারটি পাকিস্তানি জঙ্গি বিমান মুক্তিযোদ্ধাদের অবস্থানে বোমাবর্ষণ করে। পরদিন থেকে টানা যুদ্ধ চলতে থাকে। এরপর মুক্তিযোদ্ধারা চারদিক থেকে পাকিস্তানি সেনাদের অবরোধ করে ফেলেন। অবরুদ্ধ হয়ে পাকিস্তানিরা মুক্তিযোদ্ধাদের বিভিন্ন অবস্থানে ক্রমাগত আর্টিলারির গোলাবর্ষণ করতে থাকে। পরে সরাসরি আক্রমণও শুরু করে। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। শেষ পর্যন্ত ১০ নভেম্বর বিলোনিয়ার বেশির ভাগ এলাকা মুক্তিবাহিনীর দখলে চলে আসে। পাকিস্তানিরা পিছু হটে ফেনীর কাছাকাছি অবস্থান নেয়।
২০০৮ গ্রীষ্মকালীন অলিম্পিকে সাঁতার – মহিলাদের ১০০ মিটার ব্রেস্টস্ট্রোক
২০০৮ অলিম্পিক গেমসে মহিলাদের ১০০মিটার ব্রেস্টস্ট্রোক বিভাগের প্রতিযোগিতা আগস্টের ১০ ও ১২ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগে ব্রেস্টস্ট্রোক পদ্ধতিতে সাঁতার কাটা হয়। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি দুইবার পার করতে হয়।
সেমি-ফাইনাল ও ফাইনাল ছাড়া সর্বমোট সাতটি হিট অনুষ্ঠিত হয় এবং প্রায় প্রতিটিতেই সর্বোচ্চসংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিকভাবে সেরা সময়ে অতিক্রম করা প্রথম ষোলজন সাঁতারুকে সেমি-ফাইনালের জন্য বাছাই করা হয়। এরপর দুটি সেমিফাইনাল হিটে সেই ষোলজন প্রতিযোগীকে ৮ জন করে ভাগ করে দেওয়া হয়। এক্ষেত্রেও সেমি-ফাইনালগুলোর সামগ্রিকভাবে সেরা সময়ে অতিক্রম করা ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্বিতা করে।
২০০৮ গেমসে যোগ্যতা অর্জনের মাপকাঠি ছিল ১:০৯.০০সেকেন্ড(এ মান) এবং ১:১১.৪৩সেকেন্ড (বি মান)। যে সকল জাতীয় অলিম্পিক কমিটির দুই বা ততোধিক সাঁতারু "এ" মানের তারা যে-কোনো দুজন "এ" মানের প্রতিযোগীকে পাঠাতে পারে; অন্যথায়, তারা একজন "বি" মানের সাঁতারুকে পাঠাতে পারে।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব রেকর্ড গড়া হয় সেগুলি নিচে দেওয়া হল।
এ মিডসামার নাইট'স ড্রিম
এ মিডসামার নাইট'স ড্রিম উইলিয়াম শেকসপিয়র লিখিত একটি কমেডি। মনে করা হয়, এটি ১৫৯০ থেকে ১৫৯৬ সালের মধ্যবর্তী কোনো এক সময় লিখিত হয়। এথেন্সের ডিউক থিসিয়াস ও আমাজনদের রানি হিপ্পোলিটার বিবাহের পারিপার্শ্বিক ঘটনা অবলম্বনে এই নাটক রচিত। নাটকে দুই প্রণয়ীযুগল ও একদল শখের অভিনেতার অ্যাডভেঞ্চার প্রদর্শিত হয়েছে। "ফেরারি"রা কীভাবে এদের চালনা করে, তা-ই নাটকের মূল উপজীব্য। এটি শেকসপিয়রের অন্যতম জনপ্রিয় নাটক ও সারা বিশ্বে অভিনীত।
অ্যাপাচি সফটওয়্যার ফাউন্ডেশন
অ্যাপাচি সফটওয়্যার ফাউন্ডেশন (ASF) একটি অলাভজনক কর্পোরেশন (মার্কিন যুক্তরাষ্ট্রের 501(c)(3) আইন অনুযায়ী)। অ্যাপাটি এইচটিটিপি ওয়েব সার্ভারসহ অন্যান্য অ্যাপাচি সফটওয়্যার প্রকল্পকে সহায়তা করার লক্ষে কাজ করে এই প্রতিষ্ঠানটি। ১৯৯৯ সালের জুন মাসে অ্যাপাচি গ্রুপ এবং যুক্তরাষ্ট্রের ডেলাওয়্যার প্রতিষ্ঠানের সাথে সমন্বিতভাবে এই এএসএফ তৈরী করা হয়েছিল।
অ্যাপাচি সফটওয়্যার ফাউন্ডেশন একটি বিকেন্দ্রীক ডেভলপার কমিউনিটি। তারা যে সকল সফটওয়্যার ডেভলপ করে থাকেন সেগুলো অ্যাপাচি সফটওয়্যার লাইসেন্সের অধিনে বিতরণ কর হয় এবং এই কারণে এগুলো ফ্রি এবং ওপেন সোর্স সফটওয়্যার (FOSS) । অ্যাপাটি প্রকল্পসমূহ সমন্বিত মুক্ত প্রোগ্রামিং এবং ডেভলপমেন্ট পদ্ধতিতে পরিচালনা করা হয়। প্রতিটি প্রকল্প ব্যবস্থাপনার দায়িত্ব নিয়ে থাকেন একদল সক্রিয় এবং দক্ষ কন্ট্রিবিউটর যারা নিয়মিতভাবে ঐ নির্দিষ্ট প্রকল্প অবদান রাখেন। অ্যাপাচি ফাউন্ডেশনের সদস্যপদ লাভকরনে সেই সকল স্বেচ্ছাসেবক যারা নিয়মিতভাবে অ্যাপাচি প্রকল্পসমূহে অবদান রাখেন। অ্যাপাচি ফাউন্ডেশনকে দ্বিতীয় প্রজন্মের মুক্ত সোর্স প্রতিষ্ঠান বলা হয়ে থাকে।
অ্যাপাচি ফাউন্ডেশনের কার্যতালিকায় রয়েছে এখানে কর্মরত স্বেচ্ছাসেবকদের আইনগত কাজে সহায়তা করা এবং অণুমতি ছাড়া "অ্যাপাচি" ব্র্যান্ড নামটি ব্যবহার করছে এমন প্রতিষ্ঠানসমূহের বিপক্ষে ব্যবস্থা নেয়া।
এর পাশাপাশি অ্যাপাচি সফটওয়্যার ফাউন্ডেশন প্রতিবছরই একাধিক অ্যাপাচিকন কনফারেন্সের আয়োজন করে থাকে যেখানে অ্যাপাচি প্রকল্পসমূহ, এর সহায়ক প্রযুক্তিসমূহ প্রদর্শিত হয়ে থাকে। একই সাথে অ্যাপাচি ডেভলপারদের জন্য মিলনমেলারও আয়োজন করা হয়ে থাকে।
অ্যাপাচি সফটওয়্যার ফাউন্ডেশনের ইতিহাস অ্যাপাচি এইচটিটিপি সার্ভারের সাথে সম্পর্ক যুক্ত। অ্যাপাচি সার্ভারের কাজ শুরু হয়েছিল ১৯৯৪ সালে। আটজন ডেভলপারের একটি দল NCSA HTTPd ডেমন নিয়ে কাজ শুরু করেছিলেন। এই দলটি অ্যাপাচি গ্রুপ নামে পরিচিত। ২৫ মার্চ ১৯৯৯ তারিখে অ্যাপাচি সফটওয়্যার ফাউন্ডেশন প্রতিষ্ঠা করা হয়। অ্যাপাচি সফটওয়্যার ফাউন্ডেশনের প্রথম অফিসিয়াল সভা অণুষ্ঠিত হয় ১৩ এপ্রিল ১৯৯৯ সালে। সেখানে অ্যাপাচি সফটওয়্যার ফাউন্ডেশনএর প্রাথমিত সদস্য তালিকা নিয়ে আলোচনা করা হয়। প্রথমিকভাবে যারা ফাউন্ডেশনের সদস্যপদ লাভ করেন তারা হলেন: Brian Behlendorf, Ken Coar, Mark Cox, Lars Eilebrecht, Ralf S. Engelschall, Roy T. Fielding, Dean Gaudet, Ben Hyde, Jim Jagielski, Alexei Kosut, Martin Kraemer, Ben Laurie, Doug MacEachern, Aram Mirzadeh, Sameer Parekh, Cliff Skolnick, Marc Slemko, William (Bill) Stoddard, Paul Sutton, Randy Terbush and Dirk-Willem van Gulik. পরবর্তীতে একাধিক সভার মাধ্যমে বোর্ড মেম্বার এবং আইনগত বিভিন্ন বিষয় নিয়ে আলোচনার মাধ্যমে সমাধান করা হয়। ১ জুন, ১৯৯৯ তারিখ থাকে এই প্রতিষ্ঠানটি পূর্ণাঙ্গভাবে তার কার্যকর্ম শুরু করে।
ফ্রি সফটওয়্যার ফাউন্ডেশন অনুমোদিত সফটওয়্যার লাইসেন্সসমূহ
এটি একটি সফটওয়্যার লাইসেন্সের তালিকা। ফ্রি সফটওয়্যার সংজ্ঞা অনুযায়ী এই লাইসেন্সগুলো তৈরী করা হয়েছে। আর এই কারণে ফ্রি সফটওয়্যার ফাউন্ডেশন এই লাইসেন্সগুলোকে ফ্রি সফটওয়্যার লাইসেন্স হিসাবে স্বীকৃতি দেয়।
এ কে এম রফিকুল হক
এ কে এম রফিকুল হক (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মুক্তিযুদ্ধের সময় এ কে এম রফিকুল হকের বয়স ছিলো ১৮ বছর। ১৯৭১ সালের ১৬ এপ্রিল নিজ এলাকা কিশোরগঞ্জ থেকে ভারতে গিয়ে প্রথমে একটি শিবিরে আশ্রয় নেন। কিছুদিন পর তাঁকে মুক্তিযোদ্ধার প্রশিক্ষণ দেওয়ার জন্য নির্বাচন করা হয়। আসামের ইন্দ্রনগরে তিনি প্রশিক্ষণ নেন। প্রশিক্ষণ চলাকালেই তিনি ৩০ জনের একটি দলের সঙ্গে দেশের অভ্যন্তরে প্রথম অপারেশনে অংশ নেন। তাঁরা সেদিন সিলেটের বড়লেখা চা-বাগানে অবস্থানরত পাকিস্তানি সেনাবাহিনীর একটি দলের ওপর আক্রমণ করে তাদের ব্যাপক ক্ষয়ক্ষতি সাধন করেন। প্রশিক্ষণ শেষে রফিকুল হককে ৪ নম্বর সেক্টরের অধীন গণবাহিনীর (মুক্তিযোদ্ধা) একটি দলের কমান্ডার হিসেবে দায়িত্ব দেওয়া হয়। জুন মাসে তাঁরা সিলেট-জকিগঞ্জ সড়কের একটি সেতু এবং সিলেটের লাতু রেলস্টেশনের পার্শ্ববর্তী রেলসেতু বিস্ফোরক দিয়ে ধ্বংস করেন। সিলেট-জকিগঞ্জ সড়কে তাঁদের পুঁতে রাখা মাইন বিস্ফোরিত হয়ে পাকিস্তানি সেনাবাহিনীর একটি জিপ ধ্বংস হয়। ওই বিস্ফোরণে পাকিস্তানি এক ক্যাপ্টেন ও দুই সেনাও নিহত হয়। 
এরপর তাঁরা কালীগঞ্জ বাজারে রাজাকার ক্যাম্পে অতর্কিত আক্রমণ করে ১৭টি রাইফেল ছিনিয়ে নেন। ২১ জুন সরিফপুর বাজারের পার্শ্ববর্তী রেলসেতু ও বরাক নদীর মাটির বাঁধের অংশবিশেষ বিস্ফোরক দিয়ে ধ্বংস করেন। এর ফলে সিলেটের সঙ্গে জকিগঞ্জের যোগাযোগ বিচ্ছিন্ন হয়ে যায়। ২৯ জুন তাঁরা জকিগঞ্জের আটগ্রামে অবস্থানরত পাকিস্তানি সেনাদের ওপর আক্রমণ চালান। তাঁদের আক্রমণে পাকিস্তানি সেনারা সেখান থেকে পালিয়ে যায়। দুজন জীবিত তাঁদের হাতে ধরা পড়ে। সেপ্টেম্বরের শেষ সপ্তাহে তিনি ৩ নম্বর সেক্টরে যোগ দেন। ডিসেম্বরের শুরুতে তাঁরা মিত্রবাহিনীর সঙ্গে আখাউড়া আসেন। আখাউড়া যুদ্ধে এ কে এম রফিকুল হক সক্রিয়ভাবে অংশ নেন।
যুদ্ধে সাহসিকতার জন্য তিনি বীর প্রতীক খেতাব পেয়েছেন।
বাংলাদেশের বিশ্ববিদ্যালয়সমূহের তালিকা
বাংলাদেশের বিশ্ববিদ্যালয়সমূহ মূলত তিনটি শ্রেণীতে ভাগ করা হয়েছে: সরকারি (সরকারি মালিকানাধীন), বেসরকারি (বেসরকারি মালিকানাধীন) এবং আন্তর্জাতিক (আন্তর্জাতিক সংগঠন কর্তৃক পরিচালিত)। ঢাকা বিশ্ববিদ্যালয়, ১৯২১ সালে প্রতিষ্ঠিত, দেশের প্রাচীনতম বিশ্ববিদ্যালয়। চট্টগ্রাম বিশ্ববিদ্যালয় ক্যাম্পাস আয়তনের দিক থেকে দেশের সর্ববৃহৎ বিশ্ববিদ্যালয়। বাংলাদেশের বিশ্ববিদ্যালয়সমূহ বিশ্ববিদ্যালয় মঞ্জুরি কমিশনের অধিভুক্ত; যা গণপ্রজাতন্ত্রী বাংলাদেশ সরকারের রাষ্ট্রপতি আদেশ (১৯৭৩ সালের পি.ও. নং ১০) অনুযায়ী গঠিত একটি কমিশন।
বেশিরভাগ বিশ্ববিদ্যালয় ব্যবসায়, প্রকৌশল এবং প্রযুক্তি গবেষণা এলাকা সমন্বয়ে, সাধারণ গবেষণার উপর আলোকপাত করে থাকে। সাতটি বিশ্ববিদ্যালয়ে বিশেষ পাঠক্রম রয়েছে, যার মধ্যে দুইটি ইসলামিক স্টাডিজ বিভাগ, দুইটি কৃষি বিজ্ঞান, একটি স্বাস্থ্য বিজ্ঞান, একটি ভেটেরিনারি মেডিসিন এবং একটি নারী গবেষণার বিষয়ক।
বাংলাদেশে বিপুল পরিমাণ শিক্ষার্থীদের উচ্চশিক্ষা প্রদানের উদ্দেশ্যে বর্তমানে ৪২টি সরকারি বিশ্ববিদ্যালয় রয়েছে। স্বায়ত্ব-শাসিত প্রতিষ্ঠান হিসেবে পরিচালিত এই সকল বিশ্ববিদ্যালয় সরকারের অর্থায়নে প্রতিষ্ঠা করা হয়। ঢাকা বিভাগে ১০টি বিশ্ববিদ্যালয় রয়েছে, যার মধ্যে ৭টি ঢাকা শহরে, ২টি গাজীপুরে এবং ১টি সাভারে অবস্থিত। চট্টগ্রাম বিভাগে ৬টি বিশ্ববিদ্যালয় রয়েছে, যার মধ্যে ৩টি চট্টগ্রামে, ১টি রাঙামাটিতে, ১টি নোয়াখালীতে ও ১টি কুমিল্লায় অবস্থিত। খুলনা বিভাগে ৪টি বিশ্ববিদ্যালয় রয়েছে, যার মধ্যে ২টি খুলনায়, ১টি যশোরে এবং ১টি কুষ্টিয়ায় অবস্থিত। রাজশাহী বিভাগে ৪টি বিশ্ববিদ্যালয় রয়েছে, যার মধ্যে ২টি রাজশাহীতে, ১টি পাবনায় এবং ১টি সিরাজগঞ্জে অবস্থিত। বরিশাল বিভাগে ২টি বিশ্ববিদ্যালয় রয়েছে, যার মধ্যে ১টি বরিশালে এবং ১টি পটুয়াখালীতে অবস্থিত। সিলেট বিভাগে ২টি বিশ্ববিদ্যালয় রয়েছে। রংপুর বিভাগে ২টি বিশ্ববিদ্যালয় রয়েছে, যার মধ্যে ১টি রংপুর শহরে এবং ১টি দিনাজপুরে অবস্থিত। ময়মনসিংহ বিভাগে ২টি বিশ্ববিদ্যালয় রয়েছে।
নিম্নোক্ত বিশ্ববিদ্যালয়সমূহ নিজস্ব ক্যাম্পাসের পরিবর্তে সারা দেশব্যাপী তাদের অনুমোদিত কলেজসমূহের মাধ্যমে শিক্ষাকার্যক্রম পরিচালিত করে থাকে। দুইটি বিশ্ববিদ্যালয়ের প্রধান কার্যালয় ঢাকার গাজীপুরে অবস্থিত। ১৯৯২ সালে, বাংলাদেশে সর্বস্তরের শিক্ষাকে দূরশিক্ষণ পদ্ধতির মাধ্যমে সকল স্তরের জনগণের কাছে পৌঁছে দেওয়ার উদ্দেশ্যে বাংলাদেশ উন্মুক্ত বিশ্ববিদ্যালয় এবং সারাদেশে স্নাতকোত্তর ( ঢাকা কলেজ, ইডেন মহিলা কলেজ, বেগম বদরুন্নেসা সরকারি মহিলা কলেজ, বাঙলা কলেজ, কবি নজরুল কলেজ, সরকারি তিতুমীর কলেজ এবং সরকারি শহীদ সোহরাওয়ার্দী কলেজ বাদে। ঢাকার এই সাতটি কলেজ এখন ঢাকা বিশ্ববিদ্যালয়ের অধীনে) পর্যায়ের শিক্ষা কার্যক্রম পরিচালনার জন্য জাতীয় বিশ্ববিদ্যালয় গঠিত হয়। ইসলামি আরবি বিশ্ববিদ্যালয় হল ২০১৩ সালে প্রতিষ্ঠিত বাংলাদেশের একটি সরকারি বিশ্ববিদ্যালয়, যা বাংলাদেশের অধিভুক্ত প্রথম আরবি বিশ্ববিদ্যালয়। মূলত মাদ্রাসা শিক্ষাব্যবস্থার আধুকায়ন ও যুগোপযুগি করতে এই বিশ্ববিদ্যালয়টি প্রতিষ্টা করা হয়েছে।
ঢাবি ও শাবিপ্রবির অধীনে ৪ টি ইঞ্জিনিয়ারিং কলেজ রয়েছে। এগুলো থেকে বি এস সি ইঞ্জিনিয়ারিং ডিগ্রি দেয়া হয়।
অন্তর্ভুক্ত ঢাবি
অন্তর্ভুক্ত শাবিপ্রবি
অন্তর্ভুক্ত ঢাবি
অন্তর্ভুক্ত ঢাবি
বাংলাদেশ টেক্সটাইল বিশ্ববিদ্যালয় এর অধীনে ৬ টি টেক্সটাইল ইঞ্জিনিয়ারিং কলেজ রয়েছে। এগুলো থেকে বি এস সি ইন টেক্সটাইল ইঞ্জিনিয়ারিং ডিগ্রি দেয়া হয়।
বাংলাদেশের স্বায়ত্ব-শাসিত সরকারি বিশ্ববিদ্যালয়ের মধ্যে চার টি মেডিকেল এবং একটি মেরিটাইম বিশ্ববিদ্যালয় অন্তর্ভুক্ত রয়েছে।
নারান্দিয়া ইউনিয়ন
"নারান্দিয়া ইউনিয়ন" (ইংরেজি:Narandia ) বাংলাদেশের টাঙ্গাইল জেলার অন্তর্গত কালিহাতি উপজেলার একটি ইউনিয়ন ।
এই ইউনিয়নের আয়তন ৩৮৯৫ একর (১৫.৭৬বর্গ কিলোমিটার) বা ৩৮.৮৫ বর্গমাইল ।
পূর্বে বাংড়া ইউনিয়ন ও ঘাটাইল উপজেলা, পশ্চিমে সল্লা ইউনিয়ন, দক্ষিনে বাংড়া ও এলেঙ্গা পৌরসভা, উত্তরে ভূঞাপুর ও ঘাটাইল উপজেলা।
মোট ৩১৮৮১ জন- পুরুষ ১৬,২০০ জন, মহিলা: ১৫,৬৮১ জন।
সরকারী প্রা: বিদ্যালয় : ১৬ টি, উচ্চ বিদ্যালয় : ৬ টি, স্কুল এন্ড কলেজ : ২ টি, আলীয়া মাদ্রাসা : ১ টি, বিএম কলেজ : ১ টি, কৃষি প্রশিক্ষনায়তন ও কলেজ : ১ টি
এম কে জামান প্রিপারেটরি স্কুল, নারান্দিয়া সরকারি প্রাথমিক বিদ্যালয়, নারান্দিয়া টিআরকেএন উচ্চ মাধ্যমিক বিদ্যালয় এন্ড কলেজ, নগরবাড়ী কৃষি কলেজ, কারিগরি কলেজ
নারান্দিয়া বাজার, সয়া হাট, পালিমা বাজার।
মৌজার সংখ্যা : ২৭ টি, গ্রামের সংখ্যা : ৪৩ টি, খানার সংখ্যা : ৭২৯৬ টি
স্বাস্থ্য ও পরিবার কল্যাণ কেন্দ্র : ১ টি, উপস্বাস্থ্য কেন্দ্র : ১টি, মসজিদের সংখ্যা : ৪৭ টি,
মন্দিরের সংখ্যা : ১২ টি, ডাকঘর: ২ টি, এনজিও : ১৫ টি, ভূমি অফিস : ১ টি, ব্যাংক : ৩ টি, ক্লাবের সংখ্যা : ২৩টি (রেজিষ্টিকৃত ৩টি), পাঠাগারের সংখ্যা : ১২ টি
১. নারান্দিয়া
চতুর্দশপদী
চতুর্দশপদী হল এক ধরনের কবিতা যার প্রথম উদ্ভব হয় মধ্যযুগে ইতালিতে। এর বৈশিষ্ট হল যে এই কবিতাগুলো ১৪টি চরণে সংগঠিত এবং প্রতিটি চরণে সাধারণভাবে মোট ১৪টি করে অক্ষর থাকবে।এর প্রথম আট চরণের স্তবককে অষ্টক এবং পরবর্তী ছয় চরণের স্তবককে ষষ্টক বলে। অষ্টকে মূলত ভাবের প্রবর্তনা এবং ষষ্টকে ভাবের পরিণতি থাকে।
ইংরেজিতে চতুর্দশপদী কবিতাকে সনেট (sonnet) বলা হয়।
ইংরেজী চতুর্দশপদী প্রথম পরিচিতি পেয়েছিল খ্রীষ্টীয় ১৬শ (ষোড়শ) শতাব্দীতে 'টমাস ওয়াট' এর প্রয়োগের মাধ্যমে। কিন্তু এর প্রচলন প্রবল হয়ে ওঠে স্যার ফিলিপ সিডনি এর "" (১৫৯১) প্রকাশিত হওয়ার পর থেকে। তার পরের দুই শতক উইলিয়াম শেকসপিয়র, এডমন্ড স্পেন্সার, মাইকেল ড্রায়টন ইত্যাদি ব্যক্তিত্ত্বরা চতুর্দশপদী কবিতাকে নতুন নতুন ধাপে এগিয়ে নিয়ে গিয়েছেন। এরুপ কবিতার মূল বিষয়বস্তু ছিল নারীর প্রতি ভালবাসা।
বাংলা ভাষায় প্রথম সনেট রচনার কৃতিত্ব মাইকেল মধুসূদন দত্তের, সনেট কে বাংলায় চতুর্দশপদী নাম মহাকবি মাইকেল মধুসূদনই দিয়েছিলেন। বাংলা সনেট (চতুর্দশপদী) এর সার্থক স্রষ্টা কবি মধুসূদন দত্ত ১৮৬৫ খ্রীষ্টাব্দে ফ্রান্সের ভার্সাই নগরীতে অবস্থানকালেই ইতালির কবি পেত্রার্কের সনেট থেকে অনুপ্রাণিত হয়ে প্রথম বাংলা সনেটের দিগন্ত উন্মোচন করেন। ১৮৬৬ খ্রীষ্টাব্দে কবির চতুর্দশপদী কবিতাগুলি গ্রন্থাকারে প্রকাশিত হয়। এই কবিতাগুলিতে কবি চিত্তের ব্যকুলতা, স্বদেশ প্রেমিকতা ও আবেগ ধ্বনিত হয়েছে।
মাইকেল মধুসূধন দত্তের একটি চতুর্দশপদী।
“বউ কথা কও”
কি দুখে, হে পাখি, তুমি শাখার উপরে
বসি, বউ কথা কও, কও এ কাননে ?—
মানিনী ভামিনী কি হে, ভামের গুমরে,
পাখা-রূপ ঘোমটায় ঢেকেছে বদনে ?
তেঁই সাধ তারে তুমি মিনতি-বচনে ?
তেঁই হে এ কথাগুলি কহিছ কাতরে ?
বড়ই কৌতুক, পাখি, জনমে এ মনে—
নর-নারী-রঙ্গ কি হে বিহঙ্গিনী করে ?
সত্য যদি, তবে শুন, দিতেছি যুকতি;
পবনের বেগে যাও যথায় যুবতী;
“ক্ষম, প্রিয়ে” এই বলি পড় গিয়া পায়ে!—
কভু দাস, কভু প্রভু, শুন, ক্ষুন্ন-মতি,
প্রেম-রাজ্যে রাজাসন থাকে এ উপায়ে।